laion/Wikipedia-Exotic huggingface dataset:
ডুয়েট (চলচ্চিত্র)

ডুয়েট (তামিল: டூயட், অনুবাদ 'দ্বৈত') হচ্ছে ১৯৯৪ সালের একটি তামিল চলচ্চিত্র। তামিল চলচ্চিত্র শিল্পের অন্যতম খ্যাতিমান পরিচালক কৈলাস বলচন্দ এর রচনা ও পরিচালনায় এই চলচ্চিত্রে মুখ্য ভূমিকায় ছিলেন প্রভু, মীনাক্ষী শেষাদ্রী, রমেশ অরবিন্দ এবং প্রকাশ রাজ। এ আর রহমান চলচ্চিত্রটির সঙ্গীত পরিচালনার দায়িত্ব ছিলেন। চলচ্চিত্রটি হিন্দি ভাষায় 'তু হি মেরা দিল' নামে অনুবাদ করে মুক্তি দেয়া হয়েছিলো। এই চলচ্চিত্রটি ১৯৯০ সালের একটি ফরাশি চলচ্চিত্রের পুনঃনির্মাণ ছিলো। প্রভু - গুণা মীনাক্ষী শেষাদ্রী - অঞ্জলি রমেশ অরবিন্দ - শিব প্রকাশ রাজ - সিরপি শরৎ বাবু - পরম গুরু নছর - স্ব- ভূমিকা (একেবারেই ছোটো চরিত্র, অল্প সময়ের জন্য আবির্ভাব) Kumar, S. Shiva (২০১৪-০৩-০৬)। "The age of remakes"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-১৪।  Joseph, Meedhu Miriyam (২০১১-১২-১২)। "When small-budget is beautiful…"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-১৪।  Rangarajan, Malathi (২০১০-০১-২৮)। "Spreading cheer …"। The Hindu (ইংরেজি ভাষায়)। আইএসএসএন 0971-751X। সংগ্রহের তারিখ ২০১৯-০৪-১৪।  ইন্টারনেট মুভি ডেটাবেজে ডুয়েট (ইংরেজি)
সামিনা খালিদ ঘুরকি

সামিনা খালিদ ঘুরকি (Urdu: ثمینہ خالد گرکی; জন্ম ১৩ আগস্ট ১৯৫৬) হচ্ছেন পাকিস্তান পিপলস্ পার্টি (পিপিপি) এর একজন পাকিস্তানি রাজনীতিবিদ। ঘুরকির জন্ম ১৯৫৬ সালের ১৩ই আগস্ট লাহোরের পাঞ্জাবের ঘুরকি আরিন পরিবার-এ, এবং ১৯৭৬ সালে লাহোর মহিলা কলেজ-এ তার ডিগ্রি সম্পন্ন করেন। তিনি ২০০২ সালে তার প্রথম মেয়াদে জাতীয় সংসদের সদস্য হন লাহোরের বৃহত্তম এনএ-১৩০ আসন থেকে নির্বাচিত হয়ে। ২০০৮ সালে একই নির্বাচনী এলাকা থেকে তিনি পুনরায় নির্বাচিত হন। তিনি প্রধানমন্ত্রী ইউসুফ রাজা গিলানির মন্ত্রিসভায় বিশেষ শিক্ষা বিষয়ক ফেডারেল মন্ত্রী নিযুক্ত হন, প্রধানমন্ত্রী রাজা পারভেজ আশরাফ।এর মন্ত্রীসভায় পরিবেশ মন্ত্রী এবং পরে জাতীয় ইন্টিগ্রেশন এবং ঐতিহ্য হন। তিনি খালিদ জাভেদকে বিয়ে করেন, সামিনা দুই ছেলে এবং দুই মেয়ের মা। তার পরিবার ঘুরকি, লাহোর-এ ঘুরকি ট্রাস্ট টিচিং হাসপাতালের অর্থায়ন করেন। তার মৃত স্বামী সাবেক সংসদ সদস্য ছিলেন। রাজনীতিতে পরিবারের অন্যান্য সদস্যরা হলেন ফারুক ঘুরকি (তথ্য ও প্রযুক্তি সম্পর্কিত প্রাক্তন প্রাদেশিক মন্ত্রী), আর্শাদ ঘুরকি, মুহাম্মদ ইকবাল ঘুরকি (সাবেক প্রাদেশিক মন্ত্রী)। মন্ত্রীসভায় থাকাকালীন শিক্ষা, পরিবেশ, স্থানীয় সরকার বিষয়ক বিষয়, সংস্কৃতি ও মহিলা বিষয়ক বিষয়ে কাজ করেছেন । তিনি নিউইয়র্কে মহিলাদের জন্য জাতিসংঘ উন্নয়ন তহবিল-এর (ইউএনআইএফইএম) "নারীর বিরুদ্ধে সহিংসতাকে না বলুন" প্রচারণায় স্বাক্ষর করা ৯ জন সাংসদের মধ্যে একজন ছিলেন। তিনি পাকিস্তান পিপলস্ পার্টি পাঞ্জাব মহিলা শাখার সভাপতি নিযুক্ত হন। "Curriculum Vitae – Ms. Samina Khalid Ghorki t" (পিডিএফ)। United Nations Development Fund for Women (UNIFEM)। ১৯ জুন ২০১৭। ১০ সেপ্টেম্বর ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৩ আগস্ট ২০১৭।  Sumra, Anwer (২৮ এপ্রিল ২০১৩)। "Profiling NA-130: Ghurki's waning popularity gives Gujjar hope"। The Express Tribune। সংগ্রহের তারিখ ২৩ আগস্ট ২০১৭।  Agencies (১৯ জুন ২০১৭)। "Samina Ghurki made PPP Punjab Women Wing president"। Daily Times। সংগ্রহের তারিখ ২৩ আগস্ট ২০১৭।
কাদাল

কাদাল (তামিল: காதல், অনুবাদ 'প্রেম') হচ্ছে ২০০৪ সালে মুক্তি প্রাপ্ত একটি তামিল রোমান্টিক ড্রামা ট্র্যাজেডি চলচ্চিত্র। চলচ্চিত্রটির কাহিনী একটি বাস্তব জীবনের কাহিনীর উপর ভিত্তি করে নির্মিত হয়েছিলো। চলচ্চিত্রটির পরিচালক ছিলেন বালাজি শক্তিবেল এবং প্রযোজক ছিলেন এস. শঙ্কর। চলচ্চিত্রটিতে নবাগত ভরত এবং সন্ধ্যা নায়ক-নায়িকার ভূমিকায় ছিলেন। চলচ্চিত্রটি মুক্তির পর মোটামুটি ভালোই ব্যবসা করতে পেয়েছিলো। চলচ্চিত্রটি তেলুগু ভাষায় প্রেমিস্থে নামে অনুবাদ করে মুক্তি দেয়া হয়েছিলো। কন্নড় ভাষায় চলচ্চিত্রটি চেলুভিনা চিত্তারা নামে পুনর্নির্মিত হয়ে ২০০৭ সালে মুক্তি পেয়েছিলো, ২০০৮ সালে চলচ্চিত্রটির বাংলা পুনর্নির্মিত সংস্করণ চিরদিনই তুমি যে আমার মুক্তি পেয়েছিলো। ঐশ্বর্যা নামের একটি বিদ্যালয় পড়ুয়া মেয়ে মুরুগান নামের একটি স্কুটার মেকানিক গরীব ছেলের সঙ্গে প্রেম করে; ঐশ্বর্যার পরিবার এটা মেনে নেয়না কারণ তার পরিবার আর্থিকভাবে সচ্ছল। ঐশ্বর্যা মুরুগানকে পালিয়ে বিয়ে করে এবং পরে অনেক ঝামেলার পরে মুরুগানকে বেধড়ক মার দেয় ঐশ্বর্যার পরিবারের সদস্যারা, ওদের বিয়ে মেনে নেওয়া হয়না। ঐশ্বর্যাকে পরে আরেকজনের সঙ্গে বিয়ে দেওয়া হয় আর ঐশ্বর্যা বহু বছর পরে রাস্তায় এক মানসিক ভারসাম্যগ্রস্ত ভিখারীকে দেখে চিনতে পারে যে এই সেই মুরুগান যার সঙ্গে সে একদিন প্রেম করতো। ভরত - মুরুগান সন্ধ্যা - ঐশ্বর্যা http://www.hindu.com/fr/2006/12/24/stories/2004122402850300.htm[স্থায়ীভাবে অকার্যকর সংযোগ] http://www.bharatstudent.com/ (২০০৮-০৯-০২)। "'Chirodini Tumi Je Amaar' shines with audience - Bollywood News & Gossips"। Bharatstudent.com। ২০০৮-০৯-১৬ তারিখে মূল থেকে আর্কাইভ করা। সংগ্রহের তারিখ ২০১২-০৭-১৪।  ইন্টারনেট মুভি ডেটাবেজে কাদাল (ইংরেজি)
সতীশ সামন্ত হল্ট রেলওয়ে স্টেশন

সতীশ সামন্ত হল্ট রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মহিষাদল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০২ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৫ কি.মি. দূরে স্টেশনটি অবস্থিত। সতীশ সামন্ত হল্ট রেলওয়ে স্টেশনটি পশ্চিমবঙ্গের মহিষাদল এ অবস্থিত। স্টেশন কোড হল (এসএসপিএইচ)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি মহিষাদল, কেশবপুর এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "সতীশ সামন্ত হল্ট রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৩।  "Haldia" (পিডিএফ)। Indian Railways। সংগ্রহের তারিখ ১০ এপ্রিল ২০১৩।  "History of Electrification"। IRFCA। সংগ্রহের তারিখ ১০ ফেব্রুয়ারি ২০১৩।
২০১৯ ক্রিকেট বিশ্বকাপ নকআউট পর্ব

২০১৯ ক্রিকেট বিশ্বকাপের নক-আউট পর্বে দুইটি সেমি-ফাইনাল খেলা অনুষ্ঠিত হবে। বিজয়ী দলগুলো লর্ডসে চূড়ান্ত খেলায় প্রতিদ্বন্দ্বিতায় অবতীর্ণ হবে। প্রথম সেমি-ফাইনাল ম্যানচেস্টারের ওল্ড ট্রাফোর্ডে ও দ্বিতীয় সেমি-ফাইনাল বার্মিংহামের এজবাস্টনে অনুষ্ঠিত হবার কথা রয়েছে। ১৯৯৯ সালের প্রতিযোগিতার ন্যায় নক-আউট খেলাগুলোয় সংরক্ষিত দিন রাখা হয়েছে। এই নিয়ে তৃতীয় বার এজবাস্টন এ এবং চতুর্থ বার ওল্ড ট্রাফোর্ডে বিশ্বকাপের সেমিফাইনাল অনুষ্ঠিত হবে। ২৫ শে জুন ২০১৯, অস্ট্রেলিয়া লর্ডসে ইংল্যান্ডকে হারিয়ে প্রথম দল হিসেবে সেমিফাইনাল খেলার যোগ্যতা অর্জন করে। ভারত ২ জুলাই ২০১৯, এজবাস্টন এ বাংলাদেশকে হারিয়ে দ্বিতীয় দল হিসেবে সেমিফাইনালে নিজেদের স্থান পোক্ত করে। পরবর্তী দিন স্বাগতিক ইংল্যান্ড নিউজিল্যান্ডকে হারিয়ে সেমিফাইনালে খেলার যোগ্যতা অর্জন করে। এরপর ৫ জুলাই ২০১৯, লর্ডসে পাকিস্তান বাংলাদেশের বিরুদ্ধে নিজেদের প্রয়োজনীয় রান রেটের উন্নতি ঘটাতে না পারলে নিউজিল্যান্ড চতুর্থ দল হিসেবে সেমিফাইনাল খেলার যোগ্য বিবেচিত হয়। নিউজিল্যান্ড টসে জিতে ব্যাটিংয়ের সিদ্ধান্ত নেয়। টম ল্যাথাম (নিউজিল্যান্ড) ১৫০তম আন্তর্জাতিক ম্যাচ খেলেন। মহেন্দ্র সিং ধোনি (ভারত) ৩৫০তম একদিনের আন্তর্জাতিক ম্যাচ খেলেন। নিউজিল্যান্ড দ্বিতীয়বারের মত বিশ্বকাপের ফাইনালে উঠেছে। অস্ট্রেলিয়া টসে জিতে ব্যাটিংয়ের সিদ্ধান্ত নেয়। মার্ক উড (ইংল্যান্ড) ৫০তম একদিনের আন্তর্জাতিক ম্যাচ খেলেছেন। উইকেটের সাথে জনি বেয়ারস্টো, মিচেল স্টার্ক (অস্ট্রেলিয়া) টুর্নামেন্টের ২তম উইকেট তুলে নিয়েছিল গ্লেন ম্যাকগ্রাএর ২৬ রেকর্ড তিনি ২০০৭ সেট করেছেন। ইংল্যান্ড বিশ্বকাপ ফাইনালে প্রথমবারের মত যোগ্যতা অর্জন করেছে ১৯৯২। এই থেকে প্রথমবার ছিল ১৯৯২ ইংল্যান্ড বিশ্বকাপের ম্যাচে অস্ট্রেলিয়াকে পরাজিত করেছে। নিউজিল্যান্ড টসে জিতে ব্যাটিংয়ের সিদ্ধান্ত নেয়। সুপার ওভার: ইংল্যান্ড ১৫/০, নিউজিল্যান্ড ১৫/১ ইংল্যান্ড বাউন্ডারি গণনা নিয়মে জয়লাভ করে (২৬-১৭)। এই প্রথমবার মতো একটি একদিনের আন্তর্জাতিক ম্যাচের বিজয়ী নির্ধারণ করতে সুপার ওভার ব্যবহৃত হয়েছে এবং এটিই প্রথমবার যেখানে সুপার ওভারও টাই হয়। কেন উইলিয়ামসন (নিউজিল্যান্ড) বিশ্বকাপের একক সংস্করণে অধিনায়ক হিসেবে সর্বোচ্চ রান সংগ্রাহক হন (৫৭৮ রান)। এই প্রথম যে ছিল সুপার ওভার ওয়ানডে ইন্টারন্যাশনালের বিজয়ী নির্ধারণের জন্য ব্যবহার করা হয়েছিল এবং এটি টাই-এ শেষ হওয়া প্রথম। ইংল্যান্ড ক্রিকেট বিশ্বকাপ জিততে তৃতীয়বারের মত হোস্ট দেশ। "Old Trafford to host India-Pakistan World Cup clash"। ESPNcricinfo। সংগ্রহের তারিখ ২৫ এপ্রিল ২০১৮।  "Australian left-arm pace barrage rumbles England"। Cricket Australia। সংগ্রহের তারিখ ২৫ জুন ২০১৯।  "বিশ্বকাপ শেষ হয়ে গেল বাংলাদেশের"। Prothom Alo। ২ জুলাই ২০১৯।  "পাকিস্তানকে 'অসম্ভব' লক্ষ্যে ফেলে সেমিতে ইংল্যান্ড"। Prothom Alo। সংগ্রহের তারিখ ৩ জুলাই ২০১৯।  "New Zealand qualify for CWC19 semi-finals"। International Cricket Council। সংগ্রহের তারিখ ৫ জুলাই ২০১৯।
মহিষাদল রেলওয়ে স্টেশন

মহিষাদল রেলওয়ে স্টেশন হল পাঁশকুড়া-হলদিয়া লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের পূর্ব মেদিনীপুর জেলায় অবস্থিত। স্টেশনটি মহিষাদল এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১০৫ কি.মি. দূরে স্টেশনটি অবস্থিত এবং পাঁশকুড়া রেলওয়ে স্টেশন থেকে ৩৮ কি.মি. দূরে স্টেশনটি অবস্থিত। মহিষাদল রেলওয়ে স্টেশনটি পশ্চিমবঙ্গের মহিষাদল এ অবস্থিত। স্টেশন কোড হল (এমএসডিএল)। এটি পাঁশকুড়া-হলদিয়া লাইনের একটি ছোট রেলওয়ে স্টেশন। নিকটতম স্টেশনগুলি বরদা, সতীশ সামন্ত হল্ট এবং প্রধান রেলওয়ে স্টেশন হল হাওড়া এবং খড়গপুর। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-হলদিয়া লোকাল, পাঁশকুড়া-হলদিয়া লোকাল এবং সাঁতরাগাছি-হলদিয়া লোকাল ইত্যাদি। ১৯৮৬ সালে পাঁশকুড়া-দুর্গাচক লাইনটি চালু করা হয়েছিল, এমন সময় যখন হলদিয়া বন্দর নির্মাণ করা হচ্ছিল। পরবর্তীকালে এটি হলদিয়া পর্যন্ত প্রসারিত করা হয়েছিল। পাঁশকুড়া-হলদিয়া লাইনটি ১৯৭৪-৭৬ সালে বিদ্যুতায়িত হয়। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "মহিষাদল রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১ এপ্রিল ২০১৩ তারিখে মূল থেকে আর্কাইভ করা। সংগ্রহের তারিখ ১০ এপ্রিল ২০১৩।  "Haldia" (পিডিএফ)। Indian Railways। সংগ্রহের তারিখ ১০ এপ্রিল ২০১৩।  "History of Electrification"। IRFCA। সংগ্রহের তারিখ ১০ ফেব্রুয়ারি ২০১৩।
দিনা আল জুহানি আব্দুল আজিজ

প্রিন্সেস দিনা আলি আল-জুহানী আব্দুল আজিজ ( আরবি: دينا الجهني; জন্মঃ ১ মার্চ, ১৯৭৫) একজন সৌদি-আমেরিকান ব্যবসায়ী এবং সম্পাদক। তিনি রিয়াদের অবস্থিত ডিএনএ স্টোরের প্রতিষ্ঠাতা ও মালিক। তিনি ১৯৯৮ সালে সৌদি রাজ পরিবারের বিয়ে করেন এবং ভোগ আরব (Vogue Arabia) নামক একটি ম্যাগাজিনের প্রধান সম্পাদক হিসেবে কাজ করেন। ১৩ এপ্রিল, ২০১৭ সালে তাকে ২টি কারণে ম্যাগাজিন থেকে বরখাস্ত করা হয়। তিনি ক্যালিফোর্নিয়া জন্মগ্রহণ করেন। তার বাবা ছিলেন সৌদি আরবের সাবেক যোগাযোগ মন্ত্রী আলী আল জুহানি। তিনি আমেরিকা ও মধ্যপ্রাচ্যে বসবাস করেন করেন। তার বাবা ছিলেন একজন অর্থনীতিবিদ, তিনি আমেরিকার বেশ কয়েকটি বিশ্ববিদ্যালয়ে শিক্ষাদান করতেন। ১৯৯৮ সালে দীনা আল জুহানি সৌদি আরবের রাজকুমার সুলতান বিন ফাহাদ বিন নাসের বিন আব্দুল আজিজকে বিয়ে করেন। তখন তার নামের সাথে প্রিন্সেস যুক্ত হয়। তাদের তিনটি সন্তান হয়, একটি মেয়ে এবং দুইটি ছেলে। ছয় বছর বয়সে ব্রিটিশ পত্রিকা ট্যাটলারের একটি অনুলিপি দেখে তিনি ফ্যাশনে আগ্রহী হইয়ে উঠেন। তিনি বলেন, "আমি প্রতিটি পত্রিকা শুরু থেকে শেষ পর্যন্ত পড়তাম। ফ্যাশন সম্পর্কিত সবকিছুর জন্য আগ্রহী ছিলাম"। বিভিন্ন আন্তর্জাতিক ফ্যাশন শোতে যোগ দেওয়ার পর, তিনি ২০০৬ সালে রিয়াদে তার দোকান "ডিএনএ" প্রতিষ্ঠা করেন। ২০১৩ সালে এর একটি শাখা খোলা হয় কাতারের দোহায়। পারসিয়ান উপসাগরীয় অঞ্চলে এক দশক সফল ব্যবসায় করার পর, তিনি DNACHIC.com নামের একটি ই-শপিং ওয়েবসাইট চালু করেন। এখানে মধ্য প্রাচ্যের গ্রাহকদের কথা মাথায় রেখে পোশাক তৈরী করা হয়। ২০১৬ সালের সেপ্টেম্বর মাসে তিনি ভোগ আরব (Vogue Arabia) এর সম্পাদক হিসেবে দায়িত্ব পান। কিন্তু ম্যাগাজিন ব্যবস্থাপনা নিয়ে বিতর্কের কারণে তাকে অল্প সময় পরেই বরখাস্ত করা হয়। Ward, Mary (এপ্রিল ১৪, ২০১৭)। "Saudi princess Deena Aljuhani Abdulaziz fired from Vogue editor role after two issues"। The Sydney Morning Herald। সংগ্রহের তারিখ আগস্ট ২৮, ২০১৭।  "Meet Deena Aljuhani Abdulaziz: the Saudi princess launching Vogue Arabia"। The Telegraph। সংগ্রহের তারিখ সেপ্টেম্বর ১৮, ২০১৭।  Larocca, Amy (ফেব্রুয়ারি ৬, ২০১৭)। "Vogue Arabia's First Editor Is Literally a Princess"। The Cut। সংগ্রহের তারিখ আগস্ট ২৮, ২০১৭।  Larocca, Amy (নভেম্বর ৮, ২০০৪)। "Deena Abdulaziz, Mother"। New York Magazine। সংগ্রহের তারিখ আগস্ট ২৮, ২০১৭।  "5 Things to Know About Vogue Arabia's First Editor-in-Chief"। observer.com। জুলাই ৫, ২০১৬। সংগ্রহের তারিখ আগস্ট ২৮, ২০১৭।  Hirschmiller, Stephanie (জুন ৯, ২০১৬)। "Deena Aljuhani Abdulaziz Launches Online Boutique DNACHIC.com"। WWD (ইংরেজি ভাষায়)। সংগ্রহের তারিখ সেপ্টেম্বর ১৮, ২০১৭।  "The Saudi Arabian Princess of the 21st Century"। brightside.me। এপ্রিল ৩, ২০১৭। সংগ্রহের তারিখ আগস্ট ২৮, ২০১৭।  Ward, Mary (জুলাই ৬, ২০১৬)। "Saudi princess Deena Aljuhani Abdulaziz to be first editor of Vogue Arabia"। The Sydney Morning Herald (ইংরেজি ভাষায়)। সংগ্রহের তারিখ সেপ্টেম্বর ১৮, ২০১৭।  Pavia, Will (মার্চ ৪, ২০১৭)। "How a Saudi princess became the boss at Vogue"। The Times। আইএসএসএন 0140-0460। সংগ্রহের তারিখ সেপ্টেম্বর ১৮, ২০১৭।  Pithers, Ellie। "Who Is Deena Aljuhani Abdulaziz?"। সংগ্রহের তারিখ ২০১৮-০৬-২৩।  Safronova, Valeriya (এপ্রিল ১৪, ২০১৭)। "Vogue Arabia Suddenly Changes Editors"। The New York Times (ইংরেজি ভাষায়)। আইএসএসএন 0362-4331। সংগ্রহের তারিখ সেপ্টেম্বর ১৮, ২০১৭।
আন্দ্রৌলা হেনরিকস

আন্দ্রৌলা হেনরিকস হলেন একজন সাইপ্রাসীয় মানবাধিকার কর্মী, যিনি দেশটিতে মানব পাচার প্রতিরোধে কাজ করে চলেছেন। আন্দ্রৌলা হেনরিকস মানব পাচাএ বিরোধী সংগঠন 'সাইপ্রাস স্টপ ট্র‍্যাফিকিং' প্রতিষ্ঠা করেছিলেন। তিনি দেশটির সরকারকে মানব পাচার বন্ধে আরো কঠোরভাবে কাজ করার জন্য অনুরোধ জানিয়েছিলেন। ২০০৮ সালে তার মানব পাচার বিরোধী সংগঠনটি মানব পাচার বিরোধী সমাবেশ করেছিল। সমাবেশে বক্তৃতা দিয়েছিলেন যুক্তরাজ্য, ইউরোপীয় ইউনিয়ন থেকে আগত প্রতিনিধিরা ছাড়াও দেশটির আইনসভার সদস্য, অ্যাটর্নি জেনারেলের অফিস থেকে আগত প্রতিনিধি, তুর্কি-সাইপ্রাসীয় সমাজের প্রতিনিধি, বেসরকারি সংস্থার প্রতিনিধি এবং সাংবাদিকেরা। তিনি মানব পাচারের শিকার হওয়া নারীদের তাদের বাসায় আশ্রয় দিয়ে থাকেন। এসব নারীরা তার বাসায় থেকে তাদের যৌনদাসী হিসেবে বিক্রি করা ব্যক্তিদের বিরুদ্ধে দেশটির আদালতে মামলায় সাক্ষ্য প্রদান করে থাকে। ২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। ২০১২ সালে তাকে র‍্যাংক অব কমান্ডার ইন দ্য ন্যাশনাল অর্ডার অব মেরিট হিসেবে নিযুক্ত করেন সাইপ্রাসে নিযুক্ত তৎকালীন ফরাসি রাষ্ট্রদূত জ্যঁ- লুক ফ্লোরেঁ। "Androula Henriques, Cyprus"। U.S. Department of State।  "U.S. Embassy Honors 2010 International Women of Courage Award Winner Androula Henriques for Anti-Trafficking Work - Embassy of the United States Nicosia Cyprus"। usembassy.gov। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।  "Feminist Wire Daily Newsbriefs: U.S. and Global News Coverage"। msmagazine.com।  "Founder of Cyprus Stop Trafficking Commander in the National Order of Merit"। famagusta-gazette.com। ৩ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৮ মে ২০১৯।
২০১৯ ক্রিকেট বিশ্বকাপ কর্মকর্তাবৃন্দ

২০১৯ সালের ক্রিকেট বিশ্বকাপের জন্যে খেলা পরিচালনাকারী কর্মকর্তাদেরকে ‘আম্পায়ার বাছাই তালিকা’ থেকে মনোনীত করা হবে। ২৬ এপ্রিল, ২০১৯ তারিখে এ তথ্য প্রকাশ করা হয়। আম্পায়ার বাছাই তালিকায় এ বিশ্বকাপের জন্যে ১৬জন আম্পায়ারকে অন্তর্ভুক্ত করা হয়েছে। অস্ট্রেলিয়া থেকে চারজন, ইংল্যান্ড থেকে পাঁচজন, এশিয়া থেকে চারজন, নিউজিল্যান্ড, দক্ষিণ আফ্রিকা ও ওয়েস্ট ইন্ডিজ থেকে একজন এ তালিকায় স্থান পেয়েছেন। এছাড়াও, ছয়জন ম্যাচ রেফারি এ প্রতিযোগিতা পরিচালনার জন্যে রাখা হয়েছে। নির্বাচিত বারোজন আম্পায়ারকে আইসিসি’র সেরা আম্পায়ার তালিকা থেকে নেয়া হয়েছে। বাদ-বাকী চারজনকে আম্পায়ার ও রেফারিদের আন্তর্জাতিক তালিকা থেকে অন্তর্ভুক্ত করা হয়েছে। আইসিসি’র সেরা আম্পায়ার তালিকার অন্যতম সদস্য ইয়ান গোল্ড ইতোমধ্যে ঘোষণা করেছেন যে, এ প্রতিযোগিতা শেষে তিনি আম্পায়ারের দায়িত্ব থেকে অবসর গ্রহণ করবেন। নির্বাচিত তালিকা থেকে ছয়জন রেফারিকে মনোনীত করা হয়েছে। নির্বাচিত সকল রেফারিকেই আইসিসি রেফারিদের সেরা তালিকা থেকে নেয়া হয়েছে। "Match officials for ICC Men's Cricket World Cup 2019 announced"। International Cricket Council। সংগ্রহের তারিখ ২৬ এপ্রিল ২০১৯।  "Umpire Ian Gould to retire after World Cup"। ESPN Cricinfo। সংগ্রহের তারিখ ২৬ এপ্রিল ২০১৯।  "Statistics / Statsguru / ICC World Cup / Umpire and referee records"। ESPN Cricinfo। সংগ্রহের তারিখ ১২ ফেব্রুয়ারি ২০১৫।  "Statistics / Statsguru / One-Day Internationals / Umpire and referee records"। ESPN Cricinfo। সংগ্রহের তারিখ ১২ ফেব্রুয়ারি ২০১৫।  "Statistics / Statsguru / One-Day Internationals / Umpire and referee records"। ESPN CricInfo। সংগ্রহের তারিখ ১২ ফেব্রুয়ারি ২০১৫।  "Statistics / Statsguru / One-Day Internationals / Umpire and referee records"। ESPN CricInfo। সংগ্রহের তারিখ ১২ ফেব্রুয়ারি ২০১৫।
অ্যান এনজোগু

অ্যান এনজোগু হলেন কেনিয়ার একজন মানবাধিকার কর্মী। তিনি দেশটিতে ২০০৭ সালের সাধারণ নির্বাচনের পর সহিংসতায় নারী নির্যাতন নিয়ে কাজ করেছেন। তিনি দেশটির যৌন সহিংসতাবিরোধী আইন প্রণয়নের সাথেও যুক্ত ছিলেন। তিবি দেশটিতে নারী অধিকার নিয়ে কাজ করেছেন, কাজ করেছেন নারী নির্যাতনের বিরুদ্ধে। ২০০৭ সালে তিনি দেশটির আইনসভার সদস্যদের বেতন পুনর্বিবেচনার অনুরোধ জানানোর পর তাকে গ্রেফতার করে দেশটির আইনশৃঙ্খলা বাহিনী। তার মতে, কেনিয়ার আইনসভা সদস্যদের বেতন দেশটির ভঙ্গুর অবস্থার দরুন কমানো উচিত। তিনিসহ যারা তার মতকে সমর্থন করে গ্রেফতার হয়েছিলেন তাদের আইনিপ্রক্রিয়াটি "অ্যান এনজোগু এবং অন্যান্য বনাম রাষ্ট্র" নামের পরিচিত। তারা দেশের সাংবিধানিক উদ্ধৃতি দিয়ে বলেছিলেন যে, দেশটির আইনশৃঙ্খলা বাহিনী কোন কেনিয়ানকে বিনা বিচারে ২৪ ঘণ্টার বেশি আটক রাখতে পারে না। মামলায় তারা সফল হয়েছিলেন। ২০০৮ সালে তিনি দেশটির সুধীসমাজ সভার যুগ্ম আহবায়ক ছিলেন। সুধীসমাজ সভা দেশটির রাজনৈতিক পরিস্থিতির উন্নতি করার জন্য কাজ করেছিল। ২০০৮ সালে তিনি গ্র‍্যান্ড রিজেন্সি হোটেল বিক্রির সময় প্রতিবাদ জানিয়েছিলেন। তার মতে, হোটেলটি বিক্রির সময় দুর্নীতি হতে পারে। গ্রেফতারের সময় তাকে শারীরিকভাবে লাঞ্ছিত করা হয়েছিল। ২০১২ সালে অ্যান এনজোগু এবং তার ছেলেকে অ্যান এনজোগুর বাবাকে লাঞ্ছিত করার অভিযোগ আনা হয়েছিল কিন্তু, ২০১৩ সালে তারা অভিযোগ থেকে মুক্তি পান। ২০১০ সালে তাকে আন্তর্জাতিক সাহসী নারী পুরস্কার প্রদান করে মার্কিন পররাষ্ট্র দফতর। "Ann Njogu, Kenya"। U.S. Department of State।  "Courage, and Heart, on Behalf of Kenya's Women"। The Huffington Post।  "সংরক্ষণাগারভুক্ত অনুলিপি" (পিডিএফ)। ১৭ মে ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ৮ মে ২০১৯।  "Kenyan Sexual offence act" (পিডিএফ)। ২১ জুলাই ২০১৬। ২০১৭-০২-১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১৬-০৭-১২।  "Kenya's Ann Njogu, is a "Woman of Courage""। Mshale।  Court rules Ann Njogu and son have no case to answer ওয়েব্যাক মেশিনে আর্কাইভকৃত ১৯ আগস্ট ২০১৬ তারিখে, SAR, Retrieved 16 July 2016
চকচকা

চকচকা ভারতের পূর্বপ্রান্তে অবস্থিত পশ্চিমবঙ্গ রাজ্যের কোচবিহার জেলার অন্তর্গত একটি জনগণনা নগর৷ এটি কোচবিহার নগর সংলগ্ন ও বৃহত্তর কোচবিহার নগরের অংশ৷ চকচকা শহরটি কোচবিহার জেলার কোচবিহার ২ ব্লকের অন্তর্ভুক্ত৷ শহরটি কোচবিহার থানার অন্তর্গত এবং এটি বৃৃহত্তর কোচবিহার শহরের অন্তর্ভুক্ত হলেও কোচবিহার পৌরসভা থেকে ভিন্ন ও তার পূর্বউপকণ্ঠে অবস্থিত৷ ২০১১ খ্রিষ্টাব্দের ভারতের জনগণনা অনুসারে চকচকা শহরের জনসংখ্যা ৮৫৮২ জন, যার মধ্যে ৪৪২৬ জন পুরুষ ও ৪১৫৬ জন নারী৷ প্রতি হাজার পুরুষে ৯৩৯ জন নারী৷ ৬ বছর অনুর্দ্ধ ৭৬৯ জন শিশু, যা সমগ্র জনসংখ্যার ৮.৯৬ %৷ ৬ বছরোর্দ্ধ জনসংখ্যার ৯০.২৫% অর্থাৎ ৭০৫১ জন সাক্ষর৷ শহরটি ১৭ নং জাতীয় সড়কের ওপর অবস্থিত৷ কোচবিহার বিমানবন্দরটি শহরটির নিকটেই অবস্থিত৷ জেলাসদর কোচবিহারের পার্শ্ববর্তী হওয়ার জন্য এই শহরটি থেকে জেলার বিভিন্ন শহরসহ শিলিগুড়ি, জলপাইগুড়ি, আলিপুরদুয়ার ও কিশানগঞ্জ শহরের সাথে সড়কপথে যুক্ত৷ নিকটবর্তী রেলস্টেশনটি হলো কোচবিহার ও নিউ কোচবিহার রেলওয়ে স্টেশন৷ "Fact and Figures"। www.wb.gov.in। সংগ্রহের তারিখ ১২ মার্চ ২০১৯।  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। nclm.nic.in। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।  http://www.census2011.co.in/data/town/308328-chakchaka-west-bengal.html
শাহিদা জামিল

শাহিদা নিগাত জামিল (জন্ম ৩০ জানুয়ারি ১৯৪৪ শাহিদা নিঘাত সুলাইমান) একজন পাকিস্তানি আইনজীবী এবং রাজনীতিবিদ যিনি পাকিস্তানের আইনমন্ত্রী হিসাবে দায়িত্ব পালন করেন। জামিল শাহ আহমেদ সুলাইমানের একমাত্র কন্যা ( একজন ব্যবসায়ী এবং স্যার শাহ সুলাইমান এর পুত্র) এবং মৃত বেগম আখতার সুলাইমান (একজন সুপরিচিত সমাজকর্মী এবং হোসেন শহীদ সোহ্‌রাওয়ার্দীর কন্যা)। ১৯৭৩ সালে তিনি বারে ঢাক পেয়েছিলেন। এর আগে তিনি সিন্ধু মুসলিম আইন কলেজ থেকে স্নাতক হন এবং সেন্ট জোসেফ কলেজের মাধ্যমে করাচি বিশ্ববিদ্যালয়ের রাষ্ট্র বিজ্ঞান ও ইংরেজি সাহিত্যে স্নাতক ডিগ্রি অর্জন করেন। তিনি চৌধুরী মোহাম্মদ জামিলকে (পাকিস্তান সুপ্রীম কোর্টের সিনিয়র আইনজীবী এবং পাকিস্তান সুপ্রীম কোর্ট বার অ্যাসোসিয়েশনের প্রাক্তন সহ-সভাপতি) বিয়ে করেন। ১৯৯৯ সালে তিনি সিন্ধু প্রদেশের আইন মন্ত্রী হিসেবে নিযুক্ত প্রথম নারী হন এবং ২০০০ সালে আইন, বিচার ও মানবাধিকার এবং সংসদ বিষয়ক মন্ত্রী হিসেবে নিযুক্ত হন। তিনি তত্ত্বাবধায়ক সরকারের প্রধানমন্ত্রী মুহাম্মদ মিয়া সুমরো-এর মন্ত্রীসভায় ২০০৭ থেকে ২০০৮ পর্যন্ত নারী উন্নয়ন, সমাজকল্যাণ ও বিশেষ শিক্ষা মন্ত্রী হিসেবে দায়িত্ব পালন করেন। তিনি বিভিন্ন বিষয় যেমন ক্ষমতার একটি উপাদান হিসাবে জাতীয়-রাজনৈতিক পরিবেশ এবং জাতীয় নিরাপত্তার উপর তার প্রভাব, অপরাধ সম্পর্কিত প্রতিবেদন, দক্ষিণ এশিয়ায় অভ্যন্তরীণ নিরাপত্তা ব্যবস্থা এবং জাতীয় নিরাপত্তার মাত্রা ইত্যাদির উপর তার প্রভাব সম্পর্কে গভীর গবেষণা পরিচালনা করেন। তার দ্বারা প্রকাশিত প্রবন্ধগুলির মধ্যে রয়েছে "বিচার বিভাগের স্বাধীনতা", আন্তর্জাতিক মানবিক আইন, ১৯৯২-এ দৈনিক খবর, নাস্তিসর্বস্বতার উত্তরাধিকার, ১৯৯৫-এ নেতা, যার মধ্যে আল্লাহর নাম স্মরণ করা হয় - আল-কুরআন, ১৯৯৭-এ জাতি, এবং সশস্ত্র বাহিনী ও পাকিস্তান আন্দোলন, ১৯৯৭-এ ভোর। https://web.archive.org/web/20110604190632/http://www.infopak.gov.pk/WomenDevelopmentminister.aspx http://www.supremecourt.gov.pk/web/subsites/scp50/Articles/2/4.pdf[স্থায়ীভাবে অকার্যকর সংযোগ] http://www.pakistanherald.com/profile/Barrister-Shahida-Jamil-1124 ওয়েব্যাক মেশিনে আর্কাইভকৃত ৮ মে ২০১৯ তারিখে
ইউসুফ আলী মোল্লা

মোহাম্মদ ইউসুফ আলী মোল্লা একজন বাংলাদেশি শিক্ষাবিদ ও অধ্যাপক। তিনি বাংলাদেশের বিশ্ববিদ্যালয় মঞ্জুরী কমিশনের ভারপ্রাপ্ত চেয়ারম্যান হিসেবে দায়িত্ব পালন করেছেন। ড.কাজী শহীদুল্লাহ চেয়ারম্যান হিসেবে তাঁর স্থলাভিষিক্ত হন। ইউসুফ ঢাকা বিশ্ববিদ্যালয় থেকে ১৯৬৯ সালে রসায়নে স্নাতক ও ১৯৭০ সালে শারীরিক-অজৈব রসায়নে স্নাতকোত্তর ডিগ্রি অর্জন করেন। তিনি ১৯৭৯ সালে সিডনির ম্যককুইয়ারি বিশ্ববিদ্যালয় থেকে পিএইচডি ডিগ্রি লাভ করেন। ইউসুফ ১৯৭২ সালের মার্চে জাহাঙ্গীরনগর বিশ্ববিদ্যালয়ের রসায়ন বিভাগে প্রভাষক হিসেবে যোগদান করেন এবং ১৯৭৫ সালের মার্চ পর্যন্ত শিক্ষকতা করেন। ১৯৮১ সালের জুনে তিনি ঢাকা বিশ্ববিদ্যালয়ের রসায়ন বিভাগে সহকারী অধ্যাপক হিসেবে যোগদান করেন। ১৯৮৪ সালের ফেব্রুয়ারি থেকে ১৯৯৩ সালের জুন পর্যন্ত একই বিভাগে সহযোগী অধ্যাপক ও ১৯৯৩ সালের জুলাই থেকে ২০১৬ সালের জুন পর্যন্ত পূর্ণ অধ্যাপক হিসেবে শিক্ষকতা করেন। পরবর্তীতে তাকে বিজ্ঞান অনুষদের ডিন হিসেবে দায়িত্ব প্রদান করা হয়। ২০১৯ সালের ৮ মে ইউজিসির ভারপ্রাপ্ত চেয়ারম্যান হিসেবে দায়িত্ব গ্রহণের পূর্বে তিনি ২০১৫ সালের ২৮ মে থেকে ইউজিসির পূর্ণকালীন সদস্য হিসেবে দায়িত্ব পালন করছিলেন। "নতুন ইউজিসি চেয়ারম্যান ইউসুফ আলী মোল্লা"। কালের কণ্ঠ। সংগ্রহের তারিখ ৮ মে ২০১৯।  https://www.thedailystar.net/city/news/prof-kazi-shahidullah-new-ugc-chairman-1747276 "ইউসুফ আলী মোল্লা" (পিডিএফ)। বিশ্ববিদ্যালয় মঞ্জুরি কমিশন। সংগ্রহের তারিখ ৮ মে ২০১৯।  "ইউজিসি চেয়ারম্যান হলেন অধ্যাপক ইউসুফ"। যুগান্তর। সংগ্রহের তারিখ ৮ মে ২০১৯।